recursal/SuperWikiNEXT-32B huggingface dataset:
**ڈرموٹ ہاورڈ بلنڈیل-ہولنس ہیڈ-بلنڈیل** (پیدائش:27 فروری 1874ء)| (انتقال:26 اکتوبر 1910ء) ایک انگریز اول درجہ کرکٹ کھلاڑی اور برطانوی آرمی آفیسر تھا۔ اس نے دوسری بوئر جنگ میں خدمات انجام دیں اور میریلیبون کرکٹ کلب کے لیے اول درجہ کرکٹ کھیلی۔ میجر جنرل رچرڈ بلنڈیل اور ان کی اہلیہ، ہنریٹا فرانسس کروان کے بیٹے،   اس کی تعلیم ویلنگٹن کالج، برکشائر میں ہوئی، جہاں وہ 1890ء اور 1891ء میں کالج کرکٹ ٹیم کے لیے کھیلے۔ اپریل 1894ء میں رائل ملٹری کالج سے گریجویشن کرنے کے بعد، وہ رائل آئرش رجمنٹ میں سیکنڈ لیفٹیننٹ کے طور پر برطانوی فوج میں داخل ہوا۔ اس نے جون 1901ء میں یوجینی سائبل وارڈ سے شادی کی، اس جوڑے کا ایک بیٹا تھا۔ان کے بہنوئی جیرالڈ وارڈ بھی اول درجہ کرکٹ کھلاڑی تھے۔

### انتقال

 بلنڈیل 26 اکتوبر 1910ء کو کینزنگٹن، لندن، انگلینڈ میں انتقال کر گئے۔ ان کی عمر 36 سال تھی۔

حوالہ جات
---------

1. ↑  "Teams Dermot Blundell played for"۔ CricketArchive۔ اخذ شدہ بتاریخ 12 فروری 2019
2. 1 2  "Profile: Captain Dermot Howard Blundell-Hollinshead-Blundell"۔ thepeerage.com۔ اخذ شدہ بتاریخ 12 فروری 2019
3. ↑  **You must specify ***issue=*** when using {{London Gazette}}.**
شہزادہ **مرزا جواں بخت بہادر**  (انگریزی: Mirza Jawan Bakht) (فارسی ، اردو: شہزادہ مرزا جوان بخت بہادر) جسے مرزا جہاں دار شاہ کے نام سے بھی جانا جاتا ہے (1849ء - 31 مئی 1788ء، 25 شعبان 1202 ہجری)، دہلی کے لال قلعہ میں پیدا ہوئے۔ مرزا جواں بخت شہنشاہ شاہ عالم ثانی کے سب سے بڑے صاحبزادے اور شہنشاہ عالمگیر ثانی کے پوتے تھے، مرزا جواں بخت مغلیہ سلطنت کا ایک بہت ہی بااثر تیموری شہزادے تھے۔

ابتدائی زندگی
-------------

شہزادہ مرزا جواں بخت مغل سلطنت میں بہت ہنگامہ خیز دور میں بڑے ہوئے، مراٹھا کے حمایت یافتہ صدر اعظم عماد الملک کے ساتھ ان کے دادا کے تعلقات خراب ہونا شروع ہو گئے تھے جب سامراجی نوابوں نے سلطنت کو دوبارہ مرکز بنانے کی کوشش کی۔

ویزیر عماد الملک واضح طور پر کوئی اصولوں کا آدمی نہیں تھے اور انھیں انتہائی خود غرضی کے لیے عام طور پر تنقید کا نشانہ بنایا جاتا تھا۔ ویزیر عماد الملک نے تمام شاہی محصولات کو اپنی جیب میں ڈال دیا اور عالمگیر ثانی کے کنبے کو تین دن تک بھوکا لگایا کیوں کہ تیمور شاہ درانی شہنشاہ کا داماد بن گیا تھا۔ مرزا جوان بخت اکثر ان دنوں کو یاد کرتے تھے جب وہ ان تین دن کے دوران دہلی کے آس پاس کھانے پینے کی اشیا اور لکڑی مانگتے پھرتے تھے۔

عماد الملک کی طرف سے پیش کی جانے والی بے عزتی اور تکبر سے ناراض ہو کر، احمد شاہ درانی نے ایک اور یلغار کا آغاز کیا اور عالمگیر ثانی اور شاہ ولی اللہ کی خواہشات کے مطابق نجيب الدولہ کو مغل سلطنت کا نیا صدر اعظم مقرر کیا۔ اس کے بعد احمد شاہ درانی کابل واپس آئے، جب کہ تجربہ کار نجيب الدولہ نے فوجدار، نواب اور نظام کو مراٹھوں کے خلاف ایک مشترکہ مقصد کے لیے متحد کرکے مغل سلطنت کی باقیات کو مستحکم کیا۔

مرزا جواں بخت، نجیب الدولہ کی خدمت میں مغل شہزادوں میں شامل تھے اور اپنے نئے سرپرست رحمت خاں روہیلہ سے فوجی تربیت حاصل کی۔

احمد شاہ درانی کے نئے اتحاد کے قہر سے خوفزدہ ہوکر معزول عماد الملک نے اپنے ایک پرانے حلیف مراٹھا رہنما سداشو راؤ بھاؤ کے ساتھ خود کو مضبوط کیا اور ایک زبردست حملہ کیا جو 15 دن تک جاری رہا اور نجيب الدولہ کی مغل فوج کو دہلی کے آس پاس کے شاہی علاقوں میں شکست کا سامنا کرنا پڑا۔ نجیب الدولہ نے شکست تسلیم کی اور اپنی فوجوں کو مکمل طور پر چھا جانے کے بعد شمال کی طرف پیچھے ہٹ جانے کا حکم دیا۔

پانی پت کی تیسری لڑائی
----------------------

 تفصیلی مضمون کے لیے **پانی پت کی تیسری لڑائی** ملاحظہ کریں۔
شہزادہ مرزا جواں بخت نے پانی پت کی تیسری جنگ سے قبل مراٹھوں کی سپلائی لائنوں کو منقطع کر دیا اور بالآخر احمد شاہ ابدالی کے اتحاد کی فتح کے بعد غصب شدہ شاہ جہاں سوم کا تختہ الٹ دیا اور شاہ کا اعلان کیا۔ شاہ عالم ثانی کو مغلیہ سلطنت کا بطور حقدار حکمران قرار دیا گیا۔

حوالہ جات
---------

1. ↑  Thomas William Beale، Henry George Keene (1 December 1894)۔ An Oriental Biographical Dictionary: Founded on Materials Collected by the Late Thomas William Beale۔ W.H. Allen۔ صفحہ: 190۔ اخذ شدہ بتاریخ 01 دسمبر 2018 – Internet Archive سے۔ jahan,dar shah jawan bakht.
2. ↑  S.R. Sharma (1999)۔ Mughal Empire in India: A Systematic Study Including Source Material۔ **3**۔ ISBN 9788171568192
**دولت الزماں** (1947 -2002  ) ایک تیز گیند باز تھا جس نے 1960ء کی دہائی میں مشرقی پاکستان میں مختلف ٹیموں کے لیے فرسٹ کلاس کرکٹ کھیلی۔ بعد میں، 1979ء میں، انھوں نے انگلینڈ میں پہلے آئی سی سی ٹرافی ٹورنامنٹ میں بنگلہ دیش کی نمائندگی کی۔ 22 اول درجہ میچوں میں اس نے 35 کے حساب سے کیریئر کی بہترین 5/105 کے ساتھ40 وکٹیں حاصل کیں ۔  1979 ءکی آئی سی سی ٹرافی میں انھوں نے 12.33 کی اوسط سے 6 وکٹیں حاصل کیں۔ ان کا بہترین، 4/23، ملائیشیا کے خلاف آیا۔  ایک کھلاڑی کے طور پر ریٹائر ہونے کے بعد، وہ وکٹوریہ اسپورٹنگ کلب کے ساتھ شامل ہوئے، جو ڈھاکہ کے قدیم ترین کرکٹ کلبوں میں سے ایک ہے (جس کا نام مہارانی کے نام پر رکھا گیا ہے)۔ اپنے پیارے کلب میں شامل ایک کلب میچ میں شرکت کے دوران مارچ 2002 ءمیں دل کا دورہ پڑنے سے انتقال کر گئے۔

حوالہ جات
---------

1. ↑  "Raman Lamba & Daulat-uz-Zaman FLCL T20 Tournament to begin February 20"۔ 20 دسمبر 2023 میں اصل سے آرکائیو شدہ۔ اخذ شدہ بتاریخ 20 دسمبر 2023  الوسيط `|url-status=` تم تجاهله (معاونت)
2. ↑   – CricketArchive. Retrieved 19 July 2013.
3. ↑   – Cricinfo. Retrieved 19 July 2013.
روحانی شخصیت ، کارکن تحریک پاکستان، خلف الرشید میاں غلام قادر، سابق میئر لاہور

پیدائش
------

الحاج میاں شجاع الرحمن 2 جون 1928ء کو پیدا ہوئے،

حالات زندگی
-----------

انھوں نے اسلامیہ ہائی اسکول بمانی گیٹ سے میٹرک کیا اور اس کے بعد ادویات کے کاروبار سے منسلک ہو گئے، لاہور کے سابق لارڈ میئر میاں شجاع الرحمن کا تعلق شالیمار ٹاون یو ای ٹی لاہور کے قریب سے تھا۔ میاں شجاع الرحمن کے بھائی میاں ذکا الرحمن بھٹو دور حکومت میں قومی اسمبلی کا الیکشن لڑا۔ اس کے علاوہ ان کے بیٹے میاں مجتبی شجاع الرحمن مسلم لیگ ن کے اہم رکن ہیں اور شہباز شریف کے دور حکومت میں صوبائی وزیر بھی رہ چکے ہیں اس وقت بھی ممبر صوبائی اسمبلی ہیں۔ میاں شجاع الرحمن بلدیاتی انتخابات میں ہمیشہ کامیاب ہوتے رہے ہیں، لاہور کی میئر شپ کے لیے جب چار گروپ متحرک تھے تو ایک گروپ کی قیادت میاں شجاع الرحمن کر رہے تھے دوسرے گروپ کی قیادت میاں محمد نواز شریف کر رہے تھے۔ میاں شجاع الرحمن ضیا الحق کے خاص لوگوں میں شمار کیے جاتے تھے میاں شجاع الرحمن کی بدولت ہی لاہور کی سیاست میں خاص طور پر بلدیاتی سیاست میں آرائیں برادری آگے آئی،

وفات
----

5 جون 2000ء کو لاہور میں فوت و دفن ہوئے، آپ کی آخری آرام گاہ شمالی لاہور میں انجینئرنگ یونیورسٹی والے قبرستان میں واقع ہے۔

اولاد
-----

* میاں مجتبی شجاع الرحمن
* میاں احمد شجاع الرحمن
* میاں اسد شجاع الرحمن

1. ↑  
سالنامہ چراغاں ، میگزین گورنمنٹ شالیمار کالج لاہور،، بعنوان، مشاہیر باغبانپورہ لاہور، تحریر و تحقیق مرزا عثمان بیگ
2. ↑  روزنامہ بھلیکھا لاہور، 7 اپریل 2022ء، بعنوان، مشاہیر باغبانپورہ لاہور، تحریر و تحقیق مرزا عثمان بیگ
3. ↑  روزنامہ صدائے وطن لاہور،، بعنوان، مشاہیر باغبانپورہ لاہور، تحریر و تحقیق مرزا عثمان بیگ
ضلع گوجرانوالہ کا ایک تاریخی قصبہ

لاہور سے اسلام آباد کی طرف جی ٹی روڈ پر سفر کریں تو گوجرانوالہ سے 12 کلومیٹر پہلے موڑ ایمن آباد آتا ہے اس کے مغرب میں تین کلومیٹر کے فاصلہ پر آدوراں کے قریب گاوں قلعہ نوہد سنگھ واقع ہے

اس گاوں کا نام بتاتا ہے یہ کم از کم دو سو سال سے زیادہ پرانا ہے اس کے بانی کا نام نوہد سنگھ تھا جس کا یہاں قلعہ تھا۔ اس لیے اس کو قلعہ نوہد سنگھ کہتے ہیں

قلعہ کا نام سامنے آتے ہی ذہن میں لاہور کا شاہی قلعہ اور جہلم کے پاس شیر شاہ سوری کا قلعہ رہتاس آ جاتا ہے وہ فوجی قلعے تھے۔
نوہد سنگھ کا قلعہ فوجی نہیں انتظامی تھا۔

نوہد سنگھ نے یہ قلعہ کب بابا رتہ راں کے حوالے کیا اور بابا رتہ راں کا بیٹا چوہدری نبی بخش راں قلعہ نوہد سنگھ کا پہلا نمبر دار بنا.

چوہدری نبی بخش راں نے راں برادری کے دوسرے گھرانے بھی یہاں آباد کیے. راں برادری کے علاوہ دوسری برادریوں کے لوگ بھی قلعہ نوہد سنگھ میں آباد ہیں

قلعہ نوہد سنگھ میں راں برادری کے علاوہ جن برادریوں کے لوگ آباد ہیں ان میں گوندل، ساہی، مہر، گورائیہ، ملہی، بٹ، سانسی، بھٹی، چیمہ، چٹھہ، شیخ، وریا، ناگی، نارو، سندھو، دوچھے، بوبک، سمرا، گل، چوہان گھمن، سید اور بھٹہ شامل ہیں

قلعہ نوہد سنگھ کی آباد کاری کے لیے چوہدری نبی بخش راں نمبر دار نے گاوں میں معاون قومیں بھی آباد کی تھیں ان میں مستری، لوہار، جولاہا، ماچھی، چوکیدار، نائی، موچی، دیندار، ترکھان، کمھار، درزی، دھوبی اور مراثی شامل تھے

قلعہ نوہد سنگھ میں مسلمانوں کی اکثریت کے علاوہ عیسائی بھی آباد ہیں۔ مسلمانوں کی اکثریت کا تعلق سنی حنفی بریلوی اور دیوبندی فرقہ سے ہے

مسلمانوں کی دو مساجد کے علاوہ عیسائی آبادی کے لیے ایک گرجا گھر بھی موجود ہے

حوالہ جات
---------

1. ↑  
گلزار احمد راں
قلعہ نوہد سنگھ
ضلع گوجرانوالہ
03338617677
ایک مقناطیس جو ایک بلند درجۂ حرارت فوقی موصل پر معلق ہوکر ہوا میں تیر رہا ہے اس **فوقی موصل** کو مائع نائٹروجن کی مدد سے منفی 200 درجے تک ٹھنڈا کیا گیا ہے۔
فوق ایصالیت یا superconductivity ایک ایسا مظہر ہے کہ جو بعض مادوں میں اس وقت دیکھنے میں آتا ہے کہ جب انکا درجہ حرارت انتہائی حد تک گرا دیا جائے۔
اور فوق ایصالی کا یہ مظہر دو اہم خصوصیات کے باعث نمودار ہوتا ہے، اول اس مادے کی برقی مزاحمت کا ختم ہوجانا اور دوم مقناطیسی میدان سے استشناء، یعنی مقناطیسی میدان کا ناپید یا یوں کہ لیں کہ غیر موثر ہوجانا (اس کو میسنر اثر Meissner effect کے مطابق کہا جاتا ہے)۔

کسی دھاتی موصل کی برقی مزاحمیت اس کا درجۂ حرارت کم ہونے کے ساتھ ساتھ کم ہوتی رہتی ہے، مگر عام دھاتیں (مثلا تانبا، چاندی وغیرہ) اپنے اندر خاصی مقدار میں ملاوٹیں رکھتی ہیں جو ان کے برقی مزاحمیت کے کم ہوتے رہنے کی ایک حد معین کردیتی ہیں، یعنی درجۂ حرارت کم ہونے کے ساتھ ساتھ ان کی مزاحمیت (resistivity) کم ہوتے ہوتے صفر تک کبھی نہیں پہنچ پاتی۔ یہاں تک کہ انکا درجۂ حرارت مطلق صفر کے انتہائی قریب تک گرا دینے کے باوجود ان کی مزاحمت ہمیشہ غیر صفری (یعنی کچھ نہ کچھ باقی) رہتی ہے۔

جبکہ دوسری جانب ایک فوقی موصل (superconductor) کا اگر درجۂ حرارت کم کیا جائے تو اس کی برقی مزاحمت (resistance) گر کر صفر تک جاپہنچتی ہے اور ایسا عموماً 20 کیلون درجۂ حرارت پر ظہور پزیر ہوتا ہے۔ اب اس بات کو کی اہمیت کا اندازہ اس بات سے لگایا جاسکتا ہے کہ اگر کسی فوقی موصل میں برقی مزاحمت مکمل طور پر صفر تک پہنچ جائے تو پھر ایسے موصل (conductor) سے بنے ہوئے کسی برقی تار میں اگر جار برقی کو گزارہ جائے تو وہ اس میں ہمیشہ کے لیے اسی طرح قائم رہ سکتا ہے بلا کسی بیرونی توانائی کی رسائی کے ۔

بیرونی ربط
----------

سوپر کنڈکٹر کی فلم یوٹیوب پر
نعت گو شاعر

پیدائش
------

اپریل 1940ء کو سیالکوٹ میں پیدا ہوئے

تعلیم
-----

ابتدائی تعلیم سکاچ مشن ہائی اسکول، سیالکوٹ سے میٹرک، جناح اسلامیہ کالج سیالکوٹ سے بی۔اے پاس کیا۔ پنجاب یونیورسٹی سے ایم۔اے اردو کا امتحان اعلی اعزاز کے ساتھ پاس کیا۔پھر بی۔ایڈ کی ڈگری گورنمنٹ ٹریننگ کالج بہاولپور سے حاصل کی

تدریس
-----

ریاض حسین زیدی ساری عمر درس و تدریس سے منسلک رہے ۔ آپ محکمہِ تعلیم میں استاد شعبہِ اردو کی حیثیت سے خدمات سر انجام دیتے رہے ہیں۔ گورنمنٹ کالج عارف والا میں کامیاب پرنسپل رہے۔ گورنمنٹ ایمرسن ملتان میں بھی تعینات رہے۔گورنمنٹ کالج ساہیوال سے پروفیسر آف اردو کی حیثیت سے سبکدوش ہوئے۔

تلامذہ
------

ڈاکٹر انوار احمد، ڈاکٹر سہیل احمد خان ، اکٹر طاہر تونسوی، غلام نبی اعوان، اصغر ندیم سید، محسن نقوی، ڈاکٹر اعجاز تبسم، ڈاکٹر منصور احمد قریشی، پروفیسر ڈاکٹر ندیم عباس اشرف، ڈاکٹر افتخار شفیع اور اس کے علاوہ ان گنت نامور ہستیاں کسی نہ کسی کلاس میں ان کی شاگرد رہی ہیں۔

نعت گوئی
--------

انھوں نے پہلی نعت 1958 میں سیالکوٹ میں منعقدہ ایک نعتیہ مشاعرے میں پڑھی جبکہ وہ اس وقت ایف۔اے کے طالبعلم تھے۔اس کا مطلع تھا

فکرو عمل کے حسن کا سامان کر دیا

عزت ماآب آپ نے انسان کر دیا۔

سیالکوٹ میں استاد سید عشقی الہاشمی ، اصغر سودائی اور تاب اسلم کی رہنمائی ان کے فن کو مضبوط بنیاد فراہم کی اور پھر باقاعدہ شعری عظمتوں کو قاضی حبیب الرحمان کی معییت میں نکھارا گیا
ان کا پہلا نعتیہ مشاعرہ پی۔ٹی۔وی لاہور سے تھا

نعتیہ مجموعے
------------

* ریاض مدحت، (2002ء)
* جمال سید لولاک، (2005ء)
* ذکر شہ والا، (2012ء)
* اے رسول ِ امیں، (2020ء)

اعزازت
------

* سیرت ایوارڈ برائے ریاض مدحت 2002ء -

(اس وقت کے صدر پاکستان پرویز مشرف نے دیا۔)

* صوبائی سیرت ایوارڈ ، ذکر شہ ِ والا، 2012ء - وزیر اعلی پنجاب شہباز شریف
* حفیظ تائب ایوارڈ گوجرہ
* جناح لائبریری ساہیوال - بہترین شاعری کا ایوارڈ
* ایم فل کا مقالہ - پروفیسر نوید عاجز نے علامہ اقبال اوپن یونیورسٹی سے ایم فل کی ڈگری لی
* ملتان میں قیام کے دوران اردو اکیڈمی کے پہلے سیکرٹری منتخب ہوئے۔

ادبی خدمات
----------

ملکِ عزیز کے نامور پرچوں میں مسلسل چھپنے کا اعزاز بھی انھیں حاصل ہے۔ رسالہ "فنون"، "اوراق"، "بیاض"،"الحمرا"،"ارژنگ"،"غنیمت"،"ادب دوست"،"مدحت"،"نعت رنگ" میں ان کے مضامین شائع ہوتے رہے ہیں۔ پی ٹی وی کے مسالموں اور نعت کے حوالے سے پروگرامز میں مسلسل مدعو کیے جاتے رہے ہیں۔ 92 اور Qtv پر بھی ان کی شرکت کو یقینی بنایا جاتا رہا۔اس کے علاوہ ان گنت مشاعروں میں صدارت و شرکت کی اور امریکا و کینیڈا کے دورے بھی کیے۔ماشاء اللّٰہ حج و عمرے کی سعادت بھی حاصل کی۔

وہ خدمت نعت کا ایک ادارہ ادب سرائے کے بانی بھی ہیں ۔ ادب سرائے ساہیوال میں 1994 سے تا حال متواتر ماہانہ نعتیہ نشستوں کا انعقاد ذاتی خرچے پر ممکن بنا رہا ہے۔اب تک اس کا 306 ماہانہ نعتیہ مشاعروں کا انعقاد ہو چکا ہے

مجید امجد نمبر کالج میں انھوں نے 1976ء میں نکالا۔ قائد اعظم نمبر، گولڈن جوبلی نمبر بھی بحیثیت چیف ایڈیٹر کالج میگزین نکالا۔ اس میں ناصر شہزاد نمبر بھی شامل ہے۔ رحیم یار خان میں پیامِ سحر رسالہ نکالا۔ملتان میں بانی سیکرٹری اردو اکادمی ملتان بھی رہے۔ اس کے علاوہ رائٹرز گلڈ پنجاب کے ارکان بھی رہے۔ مزید براں صدر عمل فاؤنڈیشن ساہیوال اور قومی زبان تحریک ساہیوال کے صدر بھی رہے۔
راج ہنس کا تعلق قازی النسل پرندوں کے گروہ قازخن سے ہے ۔ راج ہنس پانی کا ایک خوبصورت پرندہ ہے جسے عرف عام میں بڑی بطخ بھی کہا جاتا ہے۔ یہ بطخ سے بہت مختلف ہونے کے باوجود بطخ خاندان سے تعلق رکھنے والا پرندہ ہے۔
راج ہنس کا خاندان اینا ٹائیڈی (Anatidae) کہلاتا ہے، اس خاندان میں بطخ کے علاوہ مرغابی بھی شامل ہے۔ راج ہنس اور مرغابی اپنی جسمانی خصوصیات کی وجہ سے ایک دوسرے سے بہت مشابہت رکھتے ہیں۔

آبائی علاقہ
-----------

راج ہنس عموماً معتدل علاقوں میں پایا جاتا ہے جہاں نہ زیادہ گرمی ہو نہ زیادہ سردی۔ قدرتی طور پر راج ہنس نیوزی لینڈ، آسٹریلیا، جنوبی امریکا اور جنوبی ایشیا میں پایا جاتا ہے۔ استوائی ایشیا، وسطی امریکا، وسط ایشیا اور افریقا میں یہ شاذ و نادر ہی ملتا ہے۔

جسمانی خصوصیات
--------------

راجن ہنس دنیا کے چند بڑے پرندوں میں شامل ہیں جو اڑ سکتے ہیں۔ راج ہنس 1۔5 میٹر تک لمبا اور 15 کلو تک وزنی ہو سکتا ہے۔ اس کے پروں کا پھیلاؤ بسا اوقات 10 فٹ سے بھی زیادہ ہو جاتا ہے۔ لمبی گردن، بڑی چونچ، بڑے بڑے پیر اس کی خاص نشانیاں ہیں۔ یہ زیادہ تر سفید رنگ میں پایا جاتا ہے البتہ اس کی چند اقسام سرمئی اور سیاہ رنگ کی بھی ہوتی ہیں۔ راجن ہنس کئی قسم کی آوازیں نکال سکتا ہے، مادہ بچوں کو بلاتے وقت مرغی کی طرح کڑکڑ کرتی ہے۔ غصے میں راج ہنس زور سے خراٹے جیسی آواز نکالتا ہے۔ دوسروں کو بلاتے وقت یہ آواز لمبی سانسیں جیسی کر لیتا ہے۔
راج ہنس کی بڑی چونچ سیاہ یا پیلی ہوتی ہے جس میں میں بہت تیز دانے ہوتے ہیں۔ ان کی مدد سے راجا ہنس مچھلیاں پکڑتا ہے، یہ اپنا شکار نگلتا ہے چباتا نہیں۔ چونچ سے یہ اپنے دشمن پر حمہ کرکے زور سے کاٹتا ہے۔

ہجرت
----

راج ہنس کی تقریباََ تمام اقسام ہجرت کرتی ہیں۔ سردیوں میں ایک جگہ پائے جاتے ہیں اور گرمیوں میں دوسری جگہ۔ ایک سے دوسری جگہ جاتے ہوئے بعض اوقات یہ پانچ ہزار کلو میٹر سے زیادہ کا فاصلہ بھی کرلیتے ہیں، اس دوران راج ہنس 80 کلومیٹر کی رفتار سے 8000 فٹ کی بلندی تک پرواز کرتا ہے۔

خوراک
-----

راج ہنس زمین اور پانی میں موجود چھوٹے پودے، گھاس اور بیج وغیرہ کھاتا ہے۔ پودے نہ ملنے کی صورت میں راج ہنس کیڑے، مینڈک اور چھوٹی مچھلیاں کھا لیتا ہے۔ خوراک نگلتے وقت اپنی گردن اوپر کی جانب کر لیتا ہے جس سے خوراک فوری معدے میں چلی جاتی ہے۔

حوالہ جات
---------

1. 1 2  عنوان : IOC World Bird List. Version 7.2 —
2. 1 2  عنوان : IOC World Bird List Version 6.4 —
3. 1 2  عنوان : IOC World Bird List Version 7.1 —
4. 1 2  عنوان : IOC World Bird List Version 7.3 —
5. 1 2  عنوان : IOC World Bird List Version 6.3 —
6. 1 2  عنوان : IOC World Bird List Version 8.1 —
7. 1 2  عنوان : IOC World Bird List. Version 8.2 —
8. ↑     ویکی ڈیٹا پر  (P830) کی خاصیت میں تبدیلی کریں"معرف Cygnus دائراۃ المعارف لائف سے ماخوذ"۔ eol.org۔ اخذ شدہ بتاریخ 12 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
9. ↑  "ENCYCLOPÆDIA BRITANNICA Swan"
بال ٹھاکرے
بال ٹھاکرے (1927ء-2012ء) بھارتی انتہا پسند لیڈر اور بھارت کے صوبہ مہاراشٹر کی انتہا پسند جماعت شیو سینا کا سربراہ۔

ابتدائی زندگی
-------------

بھارت کے ایک برہمن انتہا پرست خاندان میں پیدائش ہوئی۔ سیاست میں قدم رکھنے سے قبل وہ ایک کارٹونسٹ تھا؛ بعد میں اس کی جگہ چبھتے ہوئے فکروں نے لے لی۔ کارٹونسٹ کی حیثیت سے اسے ابتدا میں کامیابی ملی لیکن جلد ہی تنخواہ پر جھگڑا ہو جانے کی وجہ سے اس نے نوکری چھوڑ دی اور بمبئی سے غیر مراٹھی لوگوں کو باہر رکھنے کے لیے ایک تحریک شروع کی۔

شیو سینا
--------

بال ٹھاکرے نے لسانی اور مذہبی بنیادوں پر بے روزگار نوجوانوں کو اپنی طرف مائل کرنا شروع کیا اور 1966ء میں شیو سینا قائم کی جسے مراٹھی ہندو راجا شیوا جی کے نام سے منسوب کیا گیا۔ شیوا جی کو بعض مورخ مغل بادشاہوں کے خلاف جدوجہد کے علم بردار کے طور پر پیش کر تے ہیں۔ بال ٹھاکرے کے مطابق یہ تنظیم صرف مراٹھی نوجوانوں کو انصاف دلوانے کے لیے قائم کی گئی تھی۔ غیر مراٹھیوں کے خلاف اس تحریک نے متعدد دفعہ تشدد کا رنگ اختیار کیا۔ شیو سینا میں بال ٹھاکرے کے علاوہ کوئی دوسرا لیڈر نہیں تھا۔ حتی کہ جماعت میں تنظیمی انتخابات کی بات کرنے کی بھی حماقت کسی نے نہیں کی۔ جن لوگو ں نے آواز اٹھانے کی کوشش کی انھیں جماعت سے نکال دیا گیا۔ ان میں چھگن بھجبل بھی شامل تھے جو مہاراشٹر کے نائب وزیر اعلیٰ بھی رہے۔ جب 1995ء میں مہاراشٹر میں شیو سینا اور بی جے پی کی مخلوط حکومت بنی، تو حکومت سے باہر رہنے کے باوجود تمام فیصلے بال ٹھاکرے ہی کرتا تھا۔ اس نے کبھی اس بات سے انکار نہیں کیا کہ وہ ریموٹ کنٹرول سے حکومت چلاتا ہے۔ اس کی جماعت مرکزی حکومت میں بھی شامل رہی اور اس وقت کے وزیر اعظم اٹل بہاری واجپائی پر ہمیشہ دباؤ قائم رکھا۔ شیو سینا کے ایک رکن پارلیمان کی جانب سے وزیر اعظم کے قریبی معاونین پر بدعنوانی کے الزامات پر واجپئی اتنا ناراض ہوئے کہ انھوں نے استعفے کی پیش کش کر دی تھی۔ بعد میں 2005ء اور 2006ء میں شیو سینا میں شدید اختلافات سامنے آئے۔ اور اس کے کئی کارکنان بال ٹھاکرے کی آمرانہ حکمت عملی کی وجہ سے جماعت سے علاحدہ ہو گئے۔ حتی کہ بال ٹھاکرے کے بھتیجے نے علاحدہ ہو کر ایک نئی جماعت بنائی۔

ہندوستانی تہذیب
---------------

شیو سینا کی موقع حبالہ کے مطابق ہندوستان کی تہذیب ہندو ہے اور ہندوستان میں رہنے والے ہر شخص کو اسے ماننا ہوگا۔ 1992ء میں جب بابری مسجد مسمار کی گئی تو بال ٹھاکرے نے کہا کہ یہ ’عظیم‘ کام شو سینکوں نے انجام دیا تھا جس پر مجھے فخر ہے۔

ہٹلر کا مداح
------------

بال ٹھاکرے نے کھلم کھلا ہٹلر کو اپنا سیاسی پیشوا تسلیم کیا، اس کا کہنا تھا کہ جرمنی کے فسطائی رہنما کے بارے میں لوگ جو بھی کہیں، ہٹلر نے جو بھی کیا جرمنی کے حق میں ہی کیا۔

بال ٹھاکرے کی پوری سیاست اسی نظریہ کے ارد گرد گھومتی رہی اور اپنے مسلمان مخالف نظریہ کو وہ اسی تناظر میں پیش کرتا رہا۔ مبصرین کا کہنا ہے کہ اس کی مقبولیت میں اس کے اقلیت مخالف متنازع بیانات کا بڑا ہاتھ ہے کیونکہ قوم پرست طبقہ اس طرح کی باتیں سننا چاہتا ہے۔

زندگی قبل از وفات
-----------------

امراض قلب میں مبتلا ہونے کی وجہ سے زیادہ وقت گھر پر ہی گزرتا تھا۔ اس کے قریبی ساتھیوں کا کہنا ہے کہ بال ٹھاکرے میں پہلے جیسی شدت باقی نہیں رہی تھی۔ ممکن ہے کہ یہ سچ ہو لیکن بیانات میں تندی وتیزی اس وقت بھی قائم رہی۔

وفات
----

بروز سنیچر 17 نومبر، 2012ء کو ممبئی کے ایک مقامی ہسپتال میں وفات ہوئی۔ موت کے وقت بال ٹھاکرے کی عمر 86 برس تھی۔

حوالہ جات
---------

1. 1 2  دائرۃ المعارف بریطانیکا آن لائن آئی ڈی:  — بنام: Bal Thackeray — اخذ شدہ بتاریخ: 9 اکتوبر 2017 — عنوان : Encyclopædia Britannica
**وقار النساء نون** ساتویں پاکستانی وزیر اعظم فیروز خان نون کی کی دوسری بیوی ہیں محترمہ کا سابقہ نام وکٹوریہ ریکھی تھا یہ آسٹریا میں پیدا ہوئیں تعلیم و تربیت برطانیہ میں ہوئی، ملک فیروز خان نون جب برطانیہ میں حکومت ہند کے ہائی کمشنر تھے تب ان سے ملاقات ہوئی، ملک صاحب کی دعوت پر حلقہ بگوش اسلام ہو1945 کر بمبئی میں ان سے شادی کی اور اپنا نام وکٹوریہ سے وقار النساء نون رکھ لیا انھیں وکی نون بھی کہا جاتا ہے.

### سیاسی و عملی سرگرمیاں

#### تحریک پاکستان میں کردار

محترمہ نے تحریک پاکستان کو اجاگر کرنے کے لیے خواتین کے کئی دستے بھی مرتب کئیے اور سول نافرمانی کی تحریک میں انگریز کی خضر حیات کابینہ کیخلاف احتجاجی مظاہرے اور جلوس منظم کرنے کی پاداش میں تین بار گرفتار بھی هوئیں.

####  سماجی کام

ٰ قیام پاکستان کے بعد انھوں نے لٹے پٹے مہاجرین کی دیکھ بھال کے لیے برا متحرک کردار ادا کیا، خواتین ویلفیئر کی اولین تنظیم اپواء  کی بانی ارکان میں آپ بھی شامل ہیں، وقار النساء  گرلز کالج راولپنڈی اور  وقار النساء  اسکول ڈھاکہ کی بنیاد بھی انھوں نے رکھی، ہلال احمر کے لیے بھی آپ نے گراں قدر خدمات سر انجام دیں. ضیاء الحق کے دور میں بطور منسٹر ٹورازم کے فروغ کے لیے دنیا بھر کو پاکستان کی طرف بخوبی راغب کیا، پاکستان ٹورازم ڈویلپمنٹ کارپوریشن انہی کی نشانی ہے

### گوادر کا پاکستان میں شمولیت کا معاملہ

1956 میں جب ملک فیروز خان نون نے وزارت خارجہ سنبھالی تو ہر قیمت پر گوادر کو واگزار کرانے کا عہد کیا اور نہایت باریک بنی سے تمام تاریخی حقائق و کاغذات کا جائزہ لے کر یہ مشن محترمہ کو سونپ دیا۔

محترمہ نے دو سال پر محیط یہ جنگ تلوار کے بجایے محض قلم،دلائل اور گفت و شنید سے جیتی جس میں برطانیہ کے وزیر اعظم  مکمیلن جو ملک صاحب کے دوست تھے انھوں نے کلیدی کردار ادا کیا- یوں دو سال کی بھرپور جنگ کے بعد 8 ستمبر 1958 کو گوادر کی 2700 مربع میل یا 15 لاکھ ایکڑ سے زائد رقبہ پاکستان کی ملکیت میں شامل ہو گیا.

### اعزاز

1959 میں حکومت پاکستان نے ان کو گوادر کی پاکستان میں شمولیت کے سلسلے میں دی جانے والی خدمات کے صلے میں پاکستان کا سب سے بڑا شہری اعزاز  "نشان امتیاز" سے نوازا۔

### وکی نون ایجوکیشن فاؤنڈیشن

برطانیہ میں مقیم ان کی بے اولاد بہن کی جائداد جب ان کو منتقل ہوئی تو اس فنڈ سے انھوں نے "وکی نون ایجوکیشن فاؤنڈیشن" کی بنیاد رکھی جو آج تک قائیم ہے۔ محترمہ کی وصیت کے مطابق اس فنڈ کا ایک حصّہ ان نادار مگر ذہین طلبہ کو جامعہ آکسفورڈ جیسے اداروں میں تعلیم دلوانے میں خرچ ہوتا ہے جو واپس آکر ملک کی خدمات پر راضی ہوں۔

### وفات

محترمہ وقار النساء نون طویل علالت کے بعد 16 جنوری 2000ء کو اسلام آباد میں اپنے خالقِ حقیقی سے جا ملیں۔ ایک عمرہ کے بعد انھوں نے وصیت کی تھی:

|  |  |  |
| --- | --- | --- |
| "| مجھے غیر سمجھ کر نہ چھوڑ دینا بلکہ میری تدفین بھی ایک کلمہ گو مسلمان کی طرح انجام دینا۔ | "|

مزید دیکھیے
-----------

* اس صفحہ "وقار النسا نون" کے تبادلہ خیال پر بھی اہم معلومات موجود ہیں۔ پڑھنے کےلیے تبادلۂ خیال:وقار النسا نون پر کلک کریں۔
* وقار النساء یونیورسٹی، راولپنڈی

حوالہ جات
---------

گوادر کی ہیرو ... ایک مادر مہربان[*مردہ ربط*]







1. ↑
**معمر رانا** ایک پاکستانی فلموں کے اداکار و ہدایت کار ہے۔ معمر رانا نے بہت ہٹ فلمیں کی ہے۔

خاندان
------

معمر رانا کا تعلق کرکٹ کے خاندان سے ہے: ان کے والد شفقت رانا نے پاکستان کے لیے کچھ ٹیسٹ میچ کھیلے ہیں اور دو بار قومی کرکٹ ٹیم کے سلیکٹر کے طور پر بھی خدمات انجام دی ہیں، ان کے چچا عظمت رانا (وفات: 2015) نے ایک ٹیسٹ میچ کھیلا، دوسرے چچا، شکور رانا (وفات 2001)، ایک معروف امپائر تھے جن کے دو بیٹوں منصور اور مقصود نے چند ون ڈے کھیلے ، جبکہ ایک اور چچا، سلطان رانا ، کرکٹ ایڈمنسٹریٹر بننے سے پہلے فرسٹ کلاس میچز کھیلے۔

کیریئر
------

معمر رانا فلم "کڑیوں کو ڈال دانا" میں دوسرے مرکزی اداکار کے طور پر نظر آئے۔ انھیں پہلا بریک دیوانے تیرے پیار کے میں ملا ۔ 1999ء میں، وہ ایک رومانوی فلم "پل دو پل" میں نظر آئے ، جس کی ہدایت کاری شمیم ​​آرا نے کی تھی ۔ وہ چنا سچی مچی , آگ , جھومر , اور کوئی تجھے سا کہاں فلموں میں بھی نظر آ چکے ہیں ۔ معمر کی فلم چوڑیاں جس کی ہدایت کاری سید نور نے کی تھی، باکس آفس پر 20 کروڑ روپے (4.4 ملین امریکی ڈالر) کما کر سب سے زیادہ کمائی کرنے والی پاکستانی پنجابی فلم بن گئی ۔

انھوں نے بالی ووڈ فلم دوبارہ (2004ء) میں اداکارہ ماہیما چوہدری کے ساتھ ایک خاص کردار میں کام کیا اور بالی ووڈ میں ایک لمحہ... جو زندگی بدل دے؟ منیشا کوئرالا اور سابق مس انڈیا نکیتا آنند کے مقابل آئے۔

2018ء میں، رانا کو فلم آزادی میں دیکھا گیا جو جموں و کشمیر کے مسئلے پر مبنی تھی اور اس کی ہدایت کاری اور پروڈیوس عمران ملک نے کی تھی۔ ناموافق جائزے ملنے کے باوجود، یہ فلم مقامی باکس آفس پر کامیاب بن کر ابھری۔

ٹیلی ویژن
---------

معمر کچھ ٹیلی ویژن ڈراموں جیسے دل، دیا، دہلیز ، محبت کی زندگی اور لاہور اور عشق عبادت میں بھی نظر آئے ہیں۔

ڈائریکٹر
--------

معمر فلم سکندر کے لیے بطور ہدایت کار اپنا آغاز کرتے ، جہاں مرکزی اداکار کا کردار بھی ادا کیا، جو 2015ء میں بنی

اہم فلمیں
---------

* یہ دل آپ کا ہوا
* آزادی (2018ء)
* پیار کی ایف آئی آر (2017ء)
* سایہ خداۓ ذوالجلال (2016ء)

حوالہ جات
---------

1. ↑  "I've become Pakistan's Rambo after Azaadi, says Moammar Rana"۔ ڈان (اخبار)۔ 28 مئی 2018۔ اخذ شدہ بتاریخ 19 جون 2020  تحقق من التاريخ في: `|access-date=, |date=` (معاونت)
2. ↑  The Challenges of Globalization۔ DIANE Publishing۔ صفحہ: 34–۔ ISBN 978-1-4289-6663-5

بیرونی روابط
------------

انٹرنیٹ مووی ڈیٹابیس (IMDb) پر معمر رانا 

| * د
* ب
* ت
لکس اسٹائل اعزاز کی تقریبات کے میزبان |
| --- |
| 2002–2020 | 
* ریما خان (2002ء)
* ریما خان (2003ء)
* ہمایوں سعید، زارا شیخ (2004ء)
* جنید خان، آمنہ شیخ (2005ء)
* شان شاہد، میرا (2006ء)
* شعیب منصور، ثنا فخر (2007ء)
* معمر رانا، آمنہ شیخ (2008ء)
* احسن خان، ثنا فخر (2009ء)
* علی ظفر، ندا یاسر (2010ء)
* فیضان حق، ماہرہ خان (2011ء)
* شعیب منصور، نادیہ حسین (2012ء)
* احمد علی بٹ، حمائمہ ملک (2013ء)
* مومل شیخ (2014ء)
* فواد خان، ماہرہ خان (2015ء)
* علی ظفر، احمد علی بٹ (ء2016)
* عاطف اسلم، عثمان خالد بٹ (2017ء)

 |
**انعم نجم** مظفرآباد ، آزاد کشمیر ، پاکستان سے تعلق رکھنے والی ایک پاکستانی میڈیکل ڈاکٹر اور ماہر نفسیات ہے۔ وہ پاکستان کی پہلی اور واحد فالج کے مریضوں کی ماہر نفسیات ہیں۔  انھیں برطانیہ میں اعلی تعلیم کے لیے شیوننگ اسکالرشپ سے نوازا گیا ہے۔

ابتدائی زندگی اور تعلیم
-----------------------

ڈاکٹر انعم نجم مظفرآباد ، آزادکشمیر میں ایک مسلمان گھرانے میں پیدا ہوئیں۔ اس نے شاہین ماڈل کالج مظفرآباد سے انٹرمیڈیٹ پاس کیا اور آزاد جموں و کشمیر بورڈ میں ممتاز مقام حاصل کیا۔ ایبٹ آباد کے ایوب میڈیکل کالج سے ایم بی بی ایس کرنے کے بعد ، اس نے کالج آف فزیشنز اور سرجنز پاکستان سے نفسیات میں پوسٹ گریجویشن کیا۔ فی الحال ، وہ مظفرآباد کے کمبائنڈ ملٹری اسپتال میں نفسیاتی ماہر کی حیثیت سے کام کررہی ہیں۔  2019 میں ، انھیں چیوننگ اسکالرشپ سے نوازا گیا اور فی الحال وہ کنگز کالج لندن میں "وار اینڈ سائیکاٹری" میں ماسٹرز آف سائنس کی تعلیم حاصل کررہی ہیں۔

واقعہ
-----

15 مارچ ، 2008 کو نجم اپنے اہل خانہ کے ساتھ راولپنڈی سے مظفر آباد سفر کر رہی تھیں کہ آدھی رات کو کچھ مسلح ڈاکوؤں کے ایک گروپ نے ان کو روکنے کے لیے ان کی گاڑی پر فائرنگ کی اور ایک گولی ڈاکٹر انعم کی گردن میں لگی جس کی وجہ سے ریڑھ کی ہڈی میں چوٹ آئی جس سے اس کا پورا جسم گردن کے نیچے سے مفلوج ہو گیا۔ وہ اسٹیم سیل تھراپی کے لیے اکتوبر ، 2010  میں کولون ، جرمنی چلی گئیں لیکن اس علاج سے انھیں کوئی راحت نہیں ملی اور واقعے نے اسے چاروں اعضاء کو متاثر کرتے ہوئے تقریبا مفلوج کر دیا ، اس حالت کو کوڈریپلجیا کہا جاتا ہے۔

ایوارڈ
------

* یوم خواتین 2016 کے موقع پر بااختیار ، وقار اور خوشحال ویمن اچیومنٹ ایوارڈ۔

حوالہ جات
---------

1. 1 2  "This Lady Became Pakistan's First Quadriplegic Physician After Suffering Near-Paralysis" (بزبان انگریزی)۔ اخذ شدہ بتاریخ 10 جنوری 2018
2. ↑  "Fighting depression and disability: This Muzaffarabad doctor's story is one of resilience - Pakistan"۔ Dawn.Com۔ اخذ شدہ بتاریخ 10 جنوری 2018

مزید پڑھیے
----------

* Alveena Jadoon۔ "Anam Became Disabled After She Was Shot In The Neck, Now She's Pakistan's First Quadriplegic Psychiatrist"۔ Mangobaaz
**حمید نسیم**  (پیدائش: 16 اکتوبر، 1920ء - وفات: 28 ستمبر، 1998ء) پاکستان سے تعلق رکھنے والے اردو کے ممتاز شاعر، ادیب، براڈ کاسٹر، نقاد اور مفسر قرآن تھے۔

حالات زندگی
-----------

حمید نسیم 16 اکتوبر، 1920ء کو شاہ پور، ڈلہوزی، برطانوی ہندوستان میں پیدا ہوئے۔ تقسیم ہند کے بعد انھوں نے ریڈیو پاکستان سے وابستگی اختیار کی اور ڈپٹی ڈائریکٹر جنرل ریڈیو پاکستان کے عہدے تک پہنچے۔ بعد ازاں انھوں نے پی آئی اے آرٹس اکیڈمی کی سربراہی سنبھال لی۔ وہ ڈرامے اور موسیقی کا بہت اعلیٰ ذوق رکھتے تھے۔ تاہم ریٹائرمنٹ کے بعد انھوں نے علومِ اسلامی کو اپنا اوڑھنا بچھونا بنالیا۔ حمید نسیم کے شعری مجموعوں میں **درد تحیر، جست جنوں** اور **گردِ ملال** کے نام شامل ہیں اس کے علاوہ انھوں نے **علامہ اقبال ہمارے عظیم شاعر، کچھ اہم شاعر، کچھ اور اہم شاعر** اور **پانچ جدید شاعر** کے نام سے بہت اہم تنقیدی کتب تحریر کیں۔ ان کی خود نوشت سوانح عمری **ناممکن کی جستجو** کے نام سے شائع ہوچکی ہے۔ وہ قرآن پاک کی تفسیر **تعارف الفرقان** کے نام سے تحریر کر رہے تھے جو ان کی ناگہانی وفات کی وجہ سے نامکمل ہو گئی۔

تصانیف
------

1. تعارف الفرقان (نا مکمل)
2. نا ممکن کی جستجو (خودنوشت)
3. جست ِجنوں (شاعری)
4. درد ِتحیر (شاعری)
5. گرد ِملال (شاعری)
6. کچھ اور اہم شاعر (تنقید)
7. کچھ اہم شاعر(تنقید)
8. پانچ جدید شاعر(تنقید)
9. علامہ اقبال ہمارے عظیم شاعر (تنقید)

وفات
----

حمید نسیم 28 ستمبر 1998ء کو کراچی ، پاکستان میں وفات پا گئے اور گبول ویلفیئر قبرستان گلشن اقبال کراچی میں آسودۂ خاک ہیں۔

حوالہ جات
---------

1. 1 2 3  عقیل عباس جعفری، پاکستان کرونیکل، ورثہ پبلی کیشنز، کراچی، 2010ء، ص 825
2. 1 2  حمید نسیم، بائیو ببلوگرافی ڈاٹ کام، پاکستان
3. 1 2  ڈاکٹر محمد منیر احمد سلیچ، وفیات ناموران پاکستان، اردو سائنس بورڈ لاہور، 2006ء، ص 275
**جان ولیم میک لارن** (پیدائش:22 دسمبر 1886ءٹووونگ، برسبین، کوئینز لینڈ)|وفات: 17 نومبر 1921ءہائی گیٹ ہل، برسبین، کوئینز لینڈ،) ایک آسٹریلوی کرکٹ کھلاڑی تھا جس نے 1912ء میں ایک ٹیسٹ کھیلا میک لارن برسبین میں ولیم اور الزبتھ میک لارن کے ہاں پیدا ہوئے۔ ایک تیز گیند باز، اس نے کوئینز لینڈ کے لیے 1906ء سے 1915ء تک فرسٹ کلاس کرکٹ کھیلی۔ 1907-08ء میں اس نے دورہ کرنے والی انگلش ٹیم کے خلاف پانچ وکٹیں حاصل کیں، حالانکہ کوئنز لینڈ ایک اننگز سے ہار گیا تین سال بعد انھوں نے دورہ کرنے والے جنوبی افریقا کے خلاف 55 رن پر 5 اور 75 رن پر 3 وکٹ لیے میک لارن آسٹریلیا کے لیے ٹیسٹ کرکٹ میں شریک پہلے کھلاڑی تھے جو کوئنز لینڈ میں پیدا ہوئے تھے جب انھیں 1911-12ء ایشز سیریز کے پانچویں ٹیسٹ کے لیے منتخب کیا گیا۔ انھوں نے 1912ء میں آسٹریلین ٹیم کے ساتھ انگلینڈ کا دورہ کیا، لیکن وہ کسی بھی ٹیسٹ میں نہیں کھیلا۔ پہلی جنگ عظیم کے بعد، میک لارن نے کوئنز لینڈ ٹیموں کے سلیکٹر اور مینیجر کے طور پر کام کیا۔

### انتقال

میک لارن کو تیس کی دہائی کے اوائل میں ذیابیطس کی تشخیص ہوئی تھی اور 17 نومبر 1921ء میں ہائی گیٹ ہل، برسبین، کوئینز لینڈ، میں اپنے گھر میں اس حالت کی وجہ سے 34 سال 330 دن کی عمر میں انتقال کر گئے، اس نے ایک بیوہ اور ایک جوان بیٹا چھوڑا۔ وہ برسبین کے ٹووونگ قبرستان میں آسودۂ خاک ہیں

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
4. ↑
**خواجہ سید ہادی محمد نامدار شاہ نتھیالوی** دربار عالیہ نتھیال شریف ضلع اٹک کے بانی ہیں۔

نام
---

ان کا نام محمد نامدار شاہ اور لقب ہادی تھا۔

راہ سلوک
--------

آپ دینی علمحاصلکر رہے تھے۔ کہ ایک دفعہ خو اب میں خواجہ نور محمد چوراہی نے انھیں حکم دیا کہ فو راً مجھ بیعتحاصلکر و استاد گرامی سے اجازت لے کر ہا دی نا مدار شاہ نور محمد تیراہی کے پاس تیزئی شریف (وادی تیراہ) پہنچے ہا دی نا مدا رشاہ نے خوا ب وا لی نورا نی صورت کو پہلی ہی نظر میں پہچان کر بغیر کسی تا مل کے شر ف بیعتحاصلکیا۔ اپنی استعدا د کے مطابق کچھ تحا ئف بھی پیش کیے ہا دی نا مدا ر نے با رہ سال تک اپنے پیر کا مل کی نہا یت ہی جا نفشانی اور محبت سے خدمت سر انجام دی۔ اور نور محمد تیراہی کی نظر التفا ت و شفقت بھی حد درجہ آپ پر مبذول رہی۔ جب ہا دی نامدا ر نے نور محمد تیراہی کی صحبت کیمیا اثر سے درجۂ کمالحاصلکیا۔ تو پیر ومرشد نے آپ کو اجا زت و خلا فت سے نوا ز کر علا قہ پنجا ب و ہندو ستان کی طر ف روانہ فر مایا ہا دی نا مدا ر کی ذات والا صفا ت سے بہت سی مخلو ق خدا نے فیضحاصلکیا۔ جب کو ئی نور محمد تیراہی کی خدمت میں علا قہ پنجا ب (ہندوستان) سے حا ضر ہو تا تو اس سے کہتے کہ بھا ئی ہم نے آپ کی طر ف ایک با ز چھو ڑا ہو ہے اس کی با زیا ں اور بلند پروا زیاں قا بل دید ہیں۔ شا ہ نامدار کو نور محمد تیراہی نے ہا دی نامدا ر شا ہ کا لقب عطا فر مایا تھا۔ ایک دفعہ جنا ب بابا جی صا حب کی خدمت عالیہ میں تیزئی شریف تشریف لے گئے۔ آپ نہا یت خو ش ہو ئے اور فر ما یا کہ اﷲ تعالیٰ نے مجھے یہ استعدا د ودیعت فر مائی ہے کہ میں شا ہ نا مدا ر جیسے لا کھ خلیفے تیا ر کر دوں لیکن میں کسی شخص میں اس جیسی استعداد و صلا حیت نہیں دیکھتا۔

نتھیال آمد
----------

آپ نے نور محمد تیراہی کے حکم کے مطابق موضع نتھیال شریف ضلع اٹک میں مستقل رہائش اختیار کر لی تھی۔ آپ کی اولاد میں سے حضرت پیرفضل شاہ ؒ صاحب نہا یت با کمال بزرگ تھے۔ آپ عالم با عمل ،صاحب کشف تھے۔ مکتوبات شریف میں خاص عبور حاصل تھا۔ شریعت مطہر ہ کے سخت پا بند تھے۔

خلفاء
-----

خواجہ خواجگان شمس الہند پیرسید محمد چنن شاہ نوری دائم الحضوری آلو مہار شریف ،خواجہ محمد خان عالم باؤلی شریف، اترولی شریف (انڈیا)،شیخ احمد جیو روپڑ شریف، خواجہ نظام الدین کیانویکئیاں شریف و دیگر کئی نقشبندیہ مراکز کا سرچشمہ آپ ہی ہیں ۔

وصال پاک
--------

ان کا وصال 7 جمادی الاول 1259ھ بمطابق 1843ء میں ہوئی آپ کا مزار نتھیا ل شریف ضلع اٹک میں ہے۔

حوالہ جات
---------

1. ↑  اولیائے پنجاب ،انجم سلطان شہبازصفحہ 116 ورگو پبلشر لاہور
{{سانچہ:موٹراسپورٹ چیمپینشپ
| نام = فورملا ون 
| logo = F1 logo.svg 
| image-size = 250px
| caption = 
| طرز = یک نشستی 
| ملک\علاقہ = عالمی 
| inaugural = 
| inaugural2 = 1950 
| folded = 
| classes = 
| drivers = 24 
| riders = 
| teams = 12
| constructors = 12
| engines = Cosworth **·** Ferrari **·** Mercedes **·** Renault 
| tyres = Pirelli 
| champion driver = جرمنی کا پرچم Sebastian Vettel  
(Red Bull Racing)
| champion rider = 
| champion team = 

| constructor = آسٹریا کا پرچم Red Bull Racing 
| website = |

  


1. ↑  The formula was defined during 1946; the first Formula One race was during 1947; the first World Championship season was 1950.

1981ء کے ایڈیشن کیلیے پیرس تا ڈاکار روٹتھیری سبائن، ڈاکار ریلی کے بانی کی 1986ء میں لی گئی تصویر۔1981 Dakar competitor Rolls-Royce Corniche.**ڈاکار ریلی** یا محض "**دی ڈاکار**"، جسے پہلے "**پیرس۔ڈاکار ریلی**" کے نام سے جانا جاتا تھا، اموری اسپورٹ آرگنائزیشن کے زیر اہتمام سالانہ کار ریس ریلی ہے۔ سن 1978ء میں اس کے قیام کے بعد سے زیادہ تر ایونٹ پیرس، فرانس سے ڈاکار، سینیگال تک منعقد کیے گئے۔ موریطانیہ میں سیکورٹی خطرات کی وجہ سے 2008 کی ریلی کو منسوخ کرنا پڑا اور سن 2009ء سے 2019ء تک جنوبی امریکہ میں تقریبات منعقد کی گئیں۔ اور سن 2020ء سے سعودی عرب میں ریلی منعقد کی جا رہی ہے۔ ایونٹ شوقیہ اور پیشہ ورانہ کھلاڑیوں کے لیے کھلا ہے، عام طور پر تقریباً اسّی فیصد شرکاء پیشہ ور کھلاڑیوں پر مشتمل ہوتے ہیں۔

ریلی ایک سڑک سے ہٹ کر ڈرائیونگ کے کمال کا مظاہرہ ہے۔ شرکاء جس علاقے سے گزرتے ہیں وہ روایتی کار ریلیوں میں استعمال ہونے والے علاقے سے کہیں زیادہ سخت ہے اور جو گاڑیاں استعمال ہوتی ہیں وہ سڑک پر چلنے والی تبدیل شدہ گاڑیوں کی بجائے عام طور پر صحیح معنوں میں آف روڈ گاڑیاں اور موٹر سائیکلیں ہوتی ہیں۔ زیادہ تر مقابلے کے خصوصی حصے آف روڈ، ٹیلوں کو عبور کرنے، کیچڑ کے راستے، اونٹوں کے لیے جمع شدہ گھاس کے ڈھیروں، چٹانوں اور صحرائی میدانوں پر مشتمل ہوتے ہیں۔ ہر مرحلے کے لیے آٹھ سو سے نو سو کلومیٹر (پانچ سو سے پانچ سو ساٹھ میل) روزانہ کے حساب مختلف فاصلے مقرر کیے جاتے ہیں۔ شوقین کھلاڑی عام طور پر مقابلہ پورا نہیں کرتے اور دستبردار ہوجاتے ہیں۔ بے تکی زمین اور مہارت کی کمی کے نتیجے میں عام طور پر حادثات اور سنگین چوٹیں بھی آتی ہیں۔
**جسمانی کشش** (انگریزی: Physical attractiveness) ان قد و قال کی اثر انگیزی کا نام ہے جو کسی شخص کی جسمانی ساخت کو خوش نما یا خوب صورت بناتے ہیں۔ اس اصطلاح میں کئی بار جنسی کشش کے معانی بھی پیوست ہوتے ہیں، مگر یہ مختلف بھی ہو سکتے ہیں۔ کئی عوامل ہو سکتے ہیں جو کسی شخص کو کسی دوسرے شخص کی جانب کھینچ کر لے جاتے ہیں، جس میں جسمانی عوامل بھی ایک ہیں۔ جسمانی کشش میں ہی کچھ ایسے تصورات شامل ہیں جو سبھی انسانی ثقافتوں میں مشترک ہیں جیسے کہ چہرے کی دونوں جانب توازن کا ہونا ، سماجی و ثقافتی طور پر منحصر صفات اور شخصی ترجیحات جو کسی فرد کے ساتھ مخصوص ہیں۔ 

کئی معاملات میں انسان کم شعوری کے ساتھ ہی فراست اور ایمانداری جیسی خصوصیات کو جسمانی کشش رکھنے والے لوگوں سے منسوب کرتا ہے۔

وراثیاتی پہلو
-------------

اگرچہ پائیدار ازدواجی تعلقات میں جسمانی کشش، مشترکہ دلچسپیوں اور اقدار کا بڑا ہاتھ ہے، لیکن سائنس دانوں کا ماننا ہے کہ ان کے نتائج کے مطابق ازدواجی خوشیوں میں جینیات کا بھی اہم کردار ہے۔ تقریباً 200 شادی شدہ افراد پر کی گئی ایک تحقیق کے نتیجے میں سائنسدانوں نے اندازہ لگایا کہ تقریباً 4 فیصد لوگوں کے ازدواجی سکون میں اس مخصوص جین کا ہاتھ ہوسکتا ہے۔ اس تحقیق میں شامل 37 سے 90 سال کی عمر پر مشتمل جوڑوں نے اپنی شادی شدہ زندگی میں استحکام اور اطمینان کے حوالے سے ایک سروے مکمل کیا۔ بعد ازاں انھوں نے اپنے تھوک کے نمونے ٹیسٹ کے لیے دیے تاکہ محققین، مخصوص جین کی موجودگی کی جانچ کرسکیں۔ اس مخصوص جین کی تبدیلی اوکسی ٹوسن یعنی ’لَو ہارمون‘ میں پائی گئی، جو سماجی تعلقات اور ماں اور بچے کے تعلقات میں ایک اہم کردار ادا کرتا ہے۔

اس سلسلے میں عالمی سطح پر کئی اور تحقیقیں بھی چل رہی ہیں۔ عام انسانوں میں سائنسی تحقیق کے بر عکس جنسی کشش کو ہی پائے دار رشتے داری کا اولین سبب سمجھا گیا ہے۔

مزید دیکھیے
-----------

* جنسی کشش

حوالہ جات
---------

1. ↑  K Grammer، R Thornhill (October 1994)۔ "Human (Homo sapiens) facial attractiveness and sexual selection: the role of symmetry and averageness"۔ Journal of Comparative Psychology۔ **108** (3): 233–42۔ doi:10.1037/0735-7036.108.3.233۔ اخذ شدہ بتاریخ 04 مئی 2019
2. ↑  V Zeigler-Hill، L L M Welling، TK Shackelford (2015)۔ Evolutionary Perspectives on Social Psychology۔ United States: Springer Science+Business Media۔ صفحہ: 329۔ ISBN 978-3-319-12697-5۔ ...why, despite broad agreement, we see a wide variety of personal preferences.  الوسيط `|url-status=` تم تجاهله (معاونت)
3. ↑  K Dion، E Berscheid، E Walster (December 1972)۔ "What is beautiful is good"۔ Journal of Personality and Social Psychology۔ **24** (3): 285–90۔ CiteSeerX 10.1.1.521.9955Freely accessible۔ PMID 4655540۔ doi:10.1037/h0033731
4. ↑  خوشگوار شادی میں مخصوص جین کا ہاتھ
سلیمان بن اشعت بن اسحق المعرو ف ابوداؤد سجستانى مشهور بلوچ محدث هو گذرے ہین لیکن یہ جھوٹی روایت ہے کیوں کہ ان کا تعلق قبیلہ ازد سے ہے جو عرب قبیلہ ہے۔ جہنون نے سنن ابوداؤد لکه‍ى اس کتاب کا شمار صحاح ستہ مین ہوتاہے یہ دو جلدون پر مشتمل ہین اس مین 4885احادیث روایت کی گئی هین
صحیحین کے بعد آپ کی کتاب کا درجہ ہے
اس کے متعلق مشہور فقیہ امام غزالی قرماتے ہین جس گھر مین سنن ابوداؤد موجود ہے وہ فقیہ کی محتاج نہیں
اوحد کرمانی بلوچ جو مشہور صوفی گذرے ہین علم تصوف مین انکا درجہ شیخ عطار ,رومی اور عراقی کے برابر ہے
حضرت شيخ عباس کرمانى جو حقائق معرفت اور تصوف کے بلند پاىہ عالم تھے انکا تعلق بلوچون سے تھا
حضرت ابو حمزه خراسانى کا شمار طريقت و سلوک کے جلیل القدر مشائخ سے تھا اور وہ بھی بلوچ تھے
نہ جانے کتنے بلوچ گوہر سرزمین ایران پر محو آرام هین لیکن ہم ان کے علمی کارنامون سے واقف نہیں
فارسی شعرا مین حکیم عنصری سے کون واقف نہیں وہ بلوچ تھا ,اس نے فارسی شاعری مین بہت نام کمایا حتی کہ محمود کے دربار مین ملک الشعرا ء کے عہد ے تک پہنچا
فرخی يہ وہی مهربان شاعرته‍ا جس نے شاہنامہ ایران کا آغاز کيا اور محمو د نے انعام واکرام سے نوازا لیکن زندگی نے وفا نہیں کی اسى کے کام کی بنیا دپر فردوسی نے شاہنامہ کی تشکیل کی ,بلوچ تھا....محمود کے درباری شاعر تھے
دیگر استعمالات کے لیے، دیکھیے کیمیائی حرحرکیات۔**حرارتی کیمیاء** حرارتی توانائی کا مطالعہ ہے جو کیمیائی تعامل اور/یا مرحلے کی تبدیلیوں جیسے پگھلنے اور ابلنے سے وابستہ ہے۔ ایک کیمیائی تعامل توانائی کو باہر نکالتا ہے یا جذب کرتا ہے اور اسی طرح ایک مرحلے میں تبدیلی (ٹھوس سے مائع یا مائع سے گیس) کے دوران بھی ہوتا ہے۔ حرارتی کیمیاء حرارت کی شکل میں نظام اور اس کے گرد و نواح کے درمیان توانائی کے تبادلے پر مرکوز ہے۔ حرارتی کیمیاء دیے گئے تعامل کے دوران معملات reactants اور مصنوعات products کی مقدار کی پیش گوئی کرنے میں مفید ہے۔ اینٹروپی کے تعین کے ساتھ مل کر، اس کا استعمال یہ پیشین گوئی کرنے کے لیے بھی کیا جاتا ہے کہ آیا کوئی تعامل بے ساختہ ہے یا غیر خود ساختہ، سازگار ہے یا ناموافق ہے۔

حرارت گیر تعامل حرارت کو جذب کرتے ہیں، جب کہ حرارت زا تعامل حرارت خارج کرتے ہیں۔ حرارتی کیمیاء حرحرکیات کے تصورات کو کیمیائی جوڑ کی شکل میں توانائی کے تصور کے ساتھ یکجا کرتی ہے۔ اس موضوع میں عام طور پر ایسی مقداروں کا حساب شامل ہوتا ہے جیسے حرارت کی گنجائش، دہن کی حرارت، تشکیل کی حرارت، اینتھالپی، اینٹروپی اور آزاد توانائی شامل ہیں۔

دنیا کا پہلا **آئس کیلوری میٹر** ، جسے سن 1782-83ء کے موسم سرما میں استعمال کیا گیا، انٹون لاوائسیئر اور پیئر سائمن لاپلاس نے، مختلف کیمیائی تبدیلیوں میں پیدا ہونے والی حرارت کا تعین کرنے کے لیے؛ حسابات جو جوزف بلیک کی اویکت حرارت کی پیشگی دریافت پر مبنی تھے۔ یہ تجربات حرارتی کیمیاء کی بنیاد کا سنگ میل ہیں۔
حرارتی کیمیاء کیمیائی حرحرکیات کے وسیع میدان کا ایک حصہ ہے، جو نظام اور گرد و نواح کے درمیان توانائی کی تمام اقسام کے تبادلے سے متعلق ہے، جس میں نہ صرف حرارت بلکہ کام کی مختلف شکلوں کے ساتھ ساتھ مادے کا تبادلہ بھی شامل ہے۔ جب توانائی کی تمام شکلوں پر غور کیا جاتا ہے، تو حرارت زا exothermic اور حرارت گیر endothermic تعامل کے تصورات کو exergonic reactions اور endergonic reactions میں عام کیا جاتا ہے۔
Shah Sikandar Mazar
**شاہ سکندر کیتھلی** یہ سلسلہ قادریہ کے رؤس الاولیاء کے لقب سے معروف ہیں۔

ولادت
-----

شاہ سکندرکی ولادت 29 رمضان 962ھ میں ہوئی۔ آپ شاہ کمال کیتھلی کے پوتے تھے۔

شاہ کمال سے فیض
---------------

سلسلہ عالیہ قادریہ کے شیخ الآفاق شاہ کمال کے وصال کے بعد روس الاولیاء شاہ سکندر 1023ھ میں سجادہ نشین ہوئے اور اپنے جد محترم کی طرح روحانیت و طریقت کے میدان میں طالبان حق کی رہنمائی فرماتے رہے۔ آپ سے فیض پانے والے حضرات کی تعدد بہت زیادہ ہے۔ مگر شیخ سر ہند مجدد الف ثانی اور شیخ طاہر بندگی لاہوری دو ایسی شخصیات ہیں جنھوں نے شاہ سکندر سے اپنے آپ کو وابستہ کیا۔ ان دونوں حضرات کے روحانی او رعمرانی کارنامے اب تاریخ کا حصہ بن جکے ہیں۔

اولاد
-----

شاہ سکندر کے اولاد و احفاد میں روحانیت کے علمبردار علما فضلا، شعرا و ادبا اور خلق خدا کے رہنما ہوتے رہے ہیں۔ چنانچہ اقلیم شعر میں سید علی سید اور روحانی و سیاسی زندگی میں آفتاب ولایت سید علی احمد گیلانی کے اسمائے گرامی نمایاں ہیں۔ موخر الذکر ماضی قریب کے بلند پایہ روحانی بزرگ تھے جن کی روحانی رہنمائی میں ایک زمانے نے راہ حق پر چل کر اپنی عاقبت سنواری ۔

باطنی تاثیرات
-------------

آپ ساری ساری رات عبادت الٰہی میں مشغول رہتے۔ آپ کی نظر میں ایسی تاثیر تھی جس کی طرف آپ دیکھتے وہ بے خود ہوکر رہ جاتا تھا۔ ایک دفعہ آپ جنگل میں آدھی رات کو مصروف عبادت تھے کہ چار راہزن اس طرف آنکلے اور آپ سے شہر کی بابت پوچھا۔ آپ نے ان کی طرف ایسی پرتاثیر نگاہ سے دیکھا کہ وہ راہزنی چھوڑ کر آپ کے حلقہ ادارت میں شامل ہو گئے۔
مجددالف ثانی جو سلسلہ قادریہ میں آپ کے خلیفہ تھے فرماتے ہیں کہ میں موسم گرما میں جب سورج نصف النہار پر ہو تو میں کھلی آنکھوں سے اسے دیکھ سکتا ہوں لیکن شاہ سکندر کیتھلی جو روس الاولیا ہیں ان کی قلب مبارک کی طرف دیکھنا چاہا تو نگاہیں خیرہ ہوگئیں اور تاب جمال نہ لا سکیں۔
ایک دفعہ مجددالف ثانی اپنی شادی کے بعد سخت بیمار ہو گئے۔ مجدد الف ثانی کے اہل خانہ مجدد الف ثانی کی زندگی سے مایوس ہو گئے۔ آپ کے والد نے ایک قاصد کے ذریعے آپ سے دعا کی درخواست کی۔ آپ نے دوگانہ ادا کرنے کے بعد فرمایا گھبرانے کی ضرورت نہیں ہے مجدد الف ثانی جلد صحت یاب ہوجائیں گے اور ان کے وجود سے دین مبین کو فروغ حاصل ہوگا۔ مجدد الف ثانی کی شاہ سکندر سے محبت اور عقیدت کا اندازہ اس بات سے لگایا جا سکتا ہے کہ انھوں نے اپنے بیٹے یحیی کوکبھی اس کا نام لے کر نا پکارا کیونکہ وہ شاہ سکندر کی گود میں بیٹھا کرتاتھا۔ اس لیے ساری عمر اپنے بیٹے کو شاہ جیو کہہ کر پکارتے رہتے تھے۔ شاہ جیو ہمیشہ اس با ت پر فخر کیا کرتے تھے کہ شاہ سکندر نے بچپن میں ہی مجھے سلوک قادریہ میں مشرف فرمالیا تھا۔

خرقہ نبوی کی منتقلی
-------------------

سلطان المشائخ نظام الدین اولیاء سے منقول ہے کہ حضرت محمدﷺ شب معراج میں ایک خرقہ بہشت سے لائے تھے۔ حضرت محمدﷺ نے یہ خرقہ علی کرم اللہ وجہہ کو دے دیا۔ پھر یہ خرقہ امام حسین اور دیگر امامین سے ہوتا ہوا سید عبد القادر جیلانی تک پہنچا۔ پھر یہ خرقہ عبد الرزاق گیلانی سے ہوتا ہوا شاہ کمال کے پاس پہنچا اور پھر شاہ سکندر کیتھلی کے پاس پہنچا۔ آپ نے یہ خرقہ مجدد الف ثانی کو عطا فرمایا۔

وفات
----

شاہ سکندر 9جمادی الاول 1023ھ کو آپ نے تازہ غسل فرمایا، نماز پڑھی اور اس کے بعد دیر تک سجدے میں رہے۔ اس کے بعد جو تبرکات سلسلہ بہ سلسلہ چلے آ رہے تھے اپنے دونوں صاحبزادوں کو عنایت فرمائے اور انھیں ضروری نصیحتوں کے بعد اگلے روز طلوع آفتاب کے بعد اس دارفانی سے رخصت ہو گئے۔ آپ کا مزار شریف کیتھل انڈیا میں ہے۔

حوالہ جات
---------

1. ↑  تذکرہ حضرت شاہ سکندر کیتھلی،خورشید حسین بخاری، کاروان ادب ملتان
**ڈیوڈ اے کنگ**  (انگریزی: David A. King) ایک برطانوی مستشرق اور فلکیات کا مورخ ہے۔
کم عمری میں ہی اس نے اپنے والد ہنری سی کنگ (1915ء - 2005ء) کے نقش قدم پر نہ چلنے کا فیصلہ کیا، **دوربین کی تاریخ** (The History of the Telescope) (1956ء) کے مصنف اور لندن پلانیٹیریم کے پہلے ڈائریکٹر اور بعد میں ٹورنٹو میں میکلافلن پلانیٹریم ٹورنٹو میں کے ڈائریکٹر رہے۔
اس کی بجائے اس نے عربی زبان سیکھی اور قرون وسطی کے اسلامی علوم میں خود کو غرق کرنے کے لیے مشرق وسطی اور پھر امریکا چلا گیا۔ تاہم گریجویٹ اسکول کے ایک سال کے بعد، اس نے اپنے آپ کو نہ چاہتے ہوئے بھی، فلکیات کی تاریخ کے شعبے میں گہرائی سے جڑا ہوا پایا، جو اس نے قرون وسطیٰ کے عربی سائنسی نسخوں سے حاصل کیا تھا، اس سے وہ پرجوش تھا۔
1970ء میں کی گئی یہ پہلی دریافتیں اب (MuslimHeritage.org) پر دستاویزی ہیں۔ اس طرح اس نے اس وقت کے غیر دستاویزی علاقے میں اپنے سفر کا آغاز کیا جسے اس نے "اسلام کی خدمت میں فلکیات" کہا ہے۔

اس کی بنیادی تعلیم رائل گرامر اسکول، ہائی وائکومبی (1952ء-59ء) میں ہوئی، جہاں 14 سال کی عمر سے اس نے صرف ریاضی، طبیعیات اور کیمیا کی تعلیم حاصل کی اور 16-18 سال کی عمر سے صرف ریاضی کی تعلیم حاصل کی (وہ طویل عرصے سے بچوں کے لیے اس قسم کی تخصص کو سمجھتے رہے ہیں۔ جیسا کہ مضحکہ خیز)۔ یونیورسٹی جانے سے پہلے اس نے اوبرکوچن (1960ء) میں کارل زیس میں 'ورکسٹوڈنٹ' کے طور پر کام کیا۔ اس کے بعد اس نے جیزس کالج، کیمبرج (بی اے 1963ء)، آکسفورڈ یونیورسٹی (تعلیم کا ڈپلومہ 1964ء) میں ریاضی کی تعلیم حاصل کی اور ییل یونیورسٹی (پی ایچ ڈی 1972ء) میں مشرق قریب کی زبانیں اور ادبیات کی تعلیم حاصل کی۔ مطالعہ کے درمیان میں اس نے مغربی اور مشرقی یورپ اور مشرق وسطی میں بڑے پیمانے پر سفر کیا۔ ان کی پہلی ملاقات سوڈان حکومت کی وزارت تعلیم (اطبارہ اور الفشر، دارفور، 64ء-67ء) میں ہوئی۔ اس کے بعد اس نے اسلامی فلکیات کی تاریخ میں ایک پروجیکٹ کی ہدایت کی جس کی مالی اعانت اسمتھ سونین انسٹی ٹیوشن (فارن کرنسی پروگرام) نے مصر کے امریکن ریسرچ سینٹر (72ء-79ء) میں کی، جس میں مصری نیشنل لائبریری میں قرون وسطی کے 2500 عربی سائنسی نسخوں کی فہرست بنائی اور قاہرہ کو بطورِ پوری دنیا میں مخطوطہ لائبریریوں میں تحقیق کا ایک اڈا کے طور پر استعمال کیا۔ ان کی پہلی یونیورسٹی پوزیشن نیو یارک یونیورسٹی (1979ء-85ء) میں قریبی مشرقی زبانوں اور ادب کے ایسوسی ایٹ پروفیسر، پھر مکمل پروفیسر کے طور پر تھی۔ 1985ء میں انھیں سائنس کی تاریخ کے پروفیسر اور جوہان وولف گینگ گوئٹے یونیورسٹی، فرینکفرٹ ایم مین کے انسٹی ٹیوٹ فار ہسٹری آف سائنس کے ڈائریکٹر بننے کے لیے مدعو کیا گیا۔ انسٹی ٹیوٹ نے اسلامی سائنس کی تاریخ میں غیر محدود تحقیق کے لیے دنیا کے معروف مراکز میں سے ایک کے طور پر ترقی کی لیکن جب وہ 2007ء میں ریٹائر ہوئے تو اسے بند کر دیا گیا۔

حوالہ جات
---------

1. ↑  جی این ڈی آئی ڈی:  — اخذ شدہ بتاریخ: 14 اکتوبر 2015 — اجازت نامہ: CC0
2. ↑  بنام: David Anthony King — ایس ای ایل آئی بی آر:  — اخذ شدہ بتاریخ: 9 اکتوبر 2017
3. ↑  Diamond Catalogue ID for persons and organisations:  — بنام: David Anthony King
4. ↑  ربط :    — اخذ شدہ بتاریخ: 18 مارچ 2015 — اجازت نامہ: CC0
5. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
6. ↑  ORCID iD:  — اخذ شدہ بتاریخ: 27 مئی 2020
**خلیائی دیوار** (انگریزی:Cell wall) ایک سخت اور غیر لچکدار تہ جو خلیہ کا احاطہ کرتی ہے، خلوی جھلی سے باہر واقع ہوتی ہے۔ خلوی دیوار خلیہ کے 

نباتاتی خلیے اور درمیان میں شفاف خلوی دیوارساخت کو سہارا اور تحفظ فراہم کرتی ہے۔ یہ دیوار مقطار کی طرح کام کرتی ہے۔ جب پانی خلیہ کے اندر داخل ہوتا ہے تو خلوی دیوار خلیہ کو زیادہ پھیلاؤ سے بچاتی ہے۔ خلوی دیوار نباتاتی، بیکٹیریا اور الجی وغیرہ کے خلیات کے باہر پائی جاتی ہے۔ جبکہ تمام جانور اور زیادہ تر پروٹیسٹ (یک خلوی جاندار) کے خلیہ کے گرد خلوی دیوار نہیں ہوتی۔  
مختلف نوع کے جانداروں میں خلوی دیوار مختف مواد سے بنا ہوتا ہے۔ نباتات میں خلوی دیوار کا مضبوط تیرین حصہ ایک کثیر ترکیبی کاربو ہائیڈریٹ ہے جسے سیلیولوز کہتے ہیں۔ بیکٹیریا میں خلوی دیوار پیپٹیڈوگلائیکان سے بنی ہوتی ہے۔

خصوصیات
-------

خلوی دیوار خلیہ کو سخت اور مضبوط بناتی ہے جس سے خلیہ کی حفاظت ہوتی ہے۔ 

پودے کا خلیہ اور خلوی دیوار (سبز رنگ میں). کثیر خلوی جانداروں میں خلوی دیوار کی یہ خصوصیت جاندار کو اپنا ڈھانچا اور شکل بنانے اور برقرار رکھنے میں بہت معاون ثابت ہوتی ہے۔ خلوی دیوار بڑے جسامت کے مالیکیول جو خلیہ کے لیے نقصاندہ ہوسکتے ہیں کو خلیہ کے اندر جانے سے روکتی ہے۔ خلوی دیوار ایک ایسا ماحول بناتی ہے جس سے خلیہ پانی کی کمی و بیشی سے بچا رہتا ہے۔ خلوی تقسیم کے دوران خلوی دیوار کی ترکیب و خصوصیات میں تبدیلی آسکتی ہے۔

### سخت گیری

کئی خلیات میں خلوی دیوار نیم سخت گیر ہوتی ہے جس کا مطلب ہے کہ ان خلیات میں خلوی دیوار ایک خاص شکل قائم رکھنے کی بجائے مڑ سکتی ہے۔ اس کی ایک مثال یہ بھی ہے جب پودا مرجھا جاتا ہے تو اُس کے پتّے زمین کی طرف رُخ کرلیتے ہیں۔ باقی تمام خلیات کی خلوی دیواریں غیر لچکدار ہوتی ہیں۔ پودوں میں **ثانوی خلوی دیوار** ایک پتلی اور اِضافی سیلیولوز کی بنی تہ ہوتی ہے۔ لکڑی اور چھلکے دونوں کے خلیات کی ثانوی خلوی دیواری ہوتی ہیں۔ پودوں کے اَور حصّے مثلاً پتّے کی ڈنڈی بھی ثانوی خلوی دیوار حاصل کرسکتی ہے تاکہ طبعی عوامل سے بچ سکے۔

### نفوذ پذیری

کئی نباتاتی خلیوں کی اِبتدائی خلوی دیوار نیم نفوذ پزیر ہوتی ہے اور صرف چھوٹے جسامت کے پروٹین و مالیکیولوں کے آمد و رفت کی اِجازت دیتی ہے۔